* **Γύρος Ιταλίας 5 μέρες + 1 Δώρο 02-07/05/24, 07-12/05/24. Αεροπορικώς**

**1η Μέρα | Θεσσαλονίκη – Μπολόνια – Ρώμη – Ξενάγηση πόλης.**

Συγκέντρωση νωρίς το πρωί στο αεροδρόμιο ‘’Μακεδονία’’ για την απευθείας πτήση μας στην Μπολόνια. Άφιξη , επιβίβαση στο λεωφορείο μας και άμεση αναχώρηση για την Αιώνια πόλη! Άφιξη και θα ξεκινήσουμε την περιπατητική μας ξενάγηση στη πόλη από το εκθαμβωτικό Κολοσσαίο που θα θαυμάσουμε εξωτερικά και θα ακούσουμε την ιστορία του από την συνοδό μας. Συνεχίζουμε για τον λόφο του Καπιτωλίου, τον πιο σημαντικό από τους επτά ιστορικούς λόφους που ήταν χτισμένη η αρχαία πόλη. Θα δούμε επίσης την πλατεία με τον Αιγυπτιακό Οβελίσκο του Ραμσή ΙΙ, το οποίο αρχικά βρισκόταν στο Circus Maximus. Στη συνέχεια θα κατέβουμε την Σκάλα Κορντονάτα και θα κατευθυνθούμε για την Piazza Venezia, το κέντρο της Ρώμης με το μοναδικά φωτισμένο μνημείο ενώσεως της Ιταλίας. Στη συνέχεια μεσω της Via Del Corso θα καταλήξουμε στη διάσημη Φοντάνα Ντι Τρέβι όπου μπορούμε να ρίξουμε ένα νόμισμα κάνοντας μια ευχή, που κατά την παράδοση θα μας φέρει ξανά στη Ρώμη. Λίγο πιο πέρα βρίσκεται η διάσημη Πίατσα Ντι Σπάνια , που γίνονται οι περίφημες επιδείξεις μόδας. Ακολουθεί ένα από τα πιο όμορφα και γοητευτικά αξιοθέατα στη Ρώμη, το Πάνθεον , ένα παγανιστικό ναό μεγαλύτερο των 2000 ετών, αφιερωμένο σε όλους τους θεούς, τόσο καλοδιατηρημένο που θεωρείται ακόμα και σήμερα, ένα από τα πιο σημαντικά αρχιτεκτονικά κτήρια του Δυτικού κόσμου. Στη συνέχεια θα δούμε το Παλάτσο Μοντετσιτόριο ή αλλιώς το κοινοβούλιο της Ρώμης όπου βρίσκεται και η αυθεντική στήλη του Αδριανού. Έπειτα θα περάσουμε από την όμορφη και γοητευτική πλατεία Navona που είναι γεμάτη με εστιατόρια και υπαίθριους ζωγράφους. Αυτή ήταν η θέση των αθλητικών εκδηλώσεων κατά τον 1ο αιώνα μ.Χ. Στην πλατεία θα θαυμάσουμε τις τρεις Κρήνες με πιο εντυπωσιακή την περίφημη Κρήνη του Μπερνίνι, των τεσσάρων ποταμών με καθένα από τα αγάλματα να αντιπροσωπεύουν ένα ποτάμι από διαφορετική Ήπειρο. Στη συνέχεια θα αναχωρήσουμε για το ξενοδοχείο μας. Τακτοποίηση.

**2η Μέρα | Ρώμη - Άγιος Πέτρος και Μουσεία Βατικανού.**

Πρωινό και στην συνέχεια , θα επισκεφθούμε το ανεξάρτητο κρατίδιο του Βατικανού (εισιτήρια εξ ’ιδίων) . Θα ξεκινήσουμε με την Βασιλική του Αγίου Πέτρου, τη μεγαλύτερη εκκλησία του κόσμου, που θα μας εντυπωσιάσει με τον πλούτο και την επιβλητικότητά της. Μεταξύ άλλων, θα δούμε την Πιετά του Μιχαήλ Άγγελου και τον τεράστιο μπρούτζινο άμβωνα που δεσπόζει πάνω από τον Παπικό Βωμό έργο του Μπερνίνι. Έπειτα θα ξεναγηθούμε στα μουσεία του Βατικανού , που ανήκουν στα σημαντικότερα του κόσμου . Θα θαυμάσουμε τις αίθουσες των γλυπτών, των χαλιών και των παπύρων, των αυτοκρατόρων και θα καταλήξουμε στη διάσημη Καπέλα Σιστίνα (Capella Sistina), το παρεκκλήσι του Αποστολικού Παλατιού, της κατοικίας του Πάπα της Καθολικής Εκκλησίας, του οποίου η οροφή ζωγραφίστηκε από τον Μιχαήλ Άγγελο (Michelangelo). Ελεύθερος χρόνος για φαγητό και καφέ. Για όσους το επιθυμούν σας προτείνουμε μια προαιρετική νυχτερινή περιήγηση στα φωταγωγημένα αξιοθέατα της Ρώμης, για να την δείτε όπως της αξίζει με φωτισμούς και χρώματα που θα σας μείνουν αξέχαστα. Θα διασχίσουμε τη ViaVeneto με τα φημισμένα καφέ και ξενοδοχεία, σύμβολο της dolce vita της Ιταλιας, την κρήνη του Τρίτωνα, θα ανέβουμε έναν από τους 7 μυθικούς λόφους, τον Κυρηνάλιο, όπου δεσπόζει το προεδρικό μέγαρο και στη συνέχεια θα κατευθυνθούμε στην PiazzaVenezia, το κέντρο της Ρώμης με το μοναδικά φωτισμένο μνημείο ενώσεως της Ιταλίας. Θα περάσουμε από το μεγαλύτερο ρωμαϊκό αμφιθέατρο, το φωταγωγημένο Κολοσσαίο και τέλος θα κάνουμε στάση στην περιοχή Trastevere, μια από τις πιο γραφικές και κοσμοπολίτικες γειτονιές της Ρώμης για ένα ποτό δίπλα στις όχθες του Τίβερη ποταμού.

**3η Μέρα | Ρώμη – Σιένα – Φλωρεντία – Περιήγηση πόλης. (Περιοχή)**

Πρωινό και στη συνέχεια θα αναχωρήσουμε (στις 08:30) για την πόλη-μουσείο, τη Σιένα. Η πόλη είναι μοιρασμένη σε δεκαεπτά “Contrada” (γειτονιές) και η κάθε μια από αυτές έχει το όνομα ενός ζώου ή κάποιου αντικειμένου. Η κουκλίστικη αυτή επαρχιακή πόλη έχει μια αύρα αλλοτινής εποχής που οφείλεται εξ΄ ολοκλήρου στην αρχιτεκτονική της που έχει διατηρηθεί ανέπαφη! Ελεύθερος χρόνος για καφέ και γεύμα. Συνεχίζουμε για τη γενέτειρα της ιταλικής Αναγέννησης που είναι γνωστή για τις καλές τέχνες και την αρχιτεκτονική. Θα δούμε την εκκλησία του Τίμιου Σταυρού, την Σάντα Κρότσε, την πιο εντυπωσιακή εκκλησία της Φλωρεντίας και τόπος ταφής 270 επιφανών Φλωρεντίνων, ανάμεσα στους οποίος ο Γαλιλαίος, ο Μιχαήλ Άγγελος και ο Μακιαβέλι. Θα θαυμάσουμε την γέφυρα Πόντε Βέκιο, με τα σπίτια και τα μαγαζάκια που μοιάζουν να αιωρούνται πάνω από το ποτάμι, μια από τις πιο χαρακτηριστικές εικόνες της Φλωρεντίας. Στην Πιάτσα ντε λα Σινιορία θα δούμε το Παλάτσο Βέκιο, έδρα της τοπικής κυβέρνησης επί επτακόσια χρόνια, στο οποίο σήμερα φιλοξενούνται αξιόλογα έργα γλυπτικής και θα φτάσουμε στην Πιάτσα Σαν Τζιοβάνι, όπου βρίσκεται ο τρίτος μεγαλύτερος καθεδρικός ναός στην Ευρώπη, η Σάντα Μαρία Ντελ Φιόρε, με τον περίφημο τρούλο του Μπρουνελέσκι, σήμα κατατεθέν της πόλης. Ελεύθερος χρόνος και στη συνέχεια αναχώρηση για το ξενοδοχείο. Τακτοποίηση.

**4η Μέρα | Φλωρεντία – Βενετία – Ξενάγηση πόλης. (Περιοχή)**

Πρωινό και άμεση αναχώρηση για την Βενετία. Άφιξη στο Τρογκέτο για να πάρουμε το βαπορέτο (εισιτήρια εξ’ ιδίων) για την πλατεία του Αγίου Μάρκου. Ξεκινάμε τη ξενάγηση μας. Πρόκειται για μια πόλη-μουσείο, μια πόλη που ο χρόνος φαίνεται να σταμάτησε κάπου εκεί στα χρόνια της Αναγέννησης. Στη διάρκεια της βόλτας μας θα θαυμάσουμε την φημισμένη πλατεία του Αγίου Μάρκου, το «Ωραιότερο Σαλόνι του κόσμου» κατά το Ναπολέοντα όπου θα δούμε την ομώνυμη εκκλησία, το παλάτι των Δόγηδων, τον πύργο του Ωρολογίου και τη γέφυρα των Στεναγμών, τις παλιές φυλακές καθώς και την ορθόδοξη ελληνική εκκλησία του Αγ. Γεωργίου. Η περιήγηση μας θα ολοκληρωθεί στην γέφυρα Ριάλτο, την πιο όμορφη γέφυρα που ενώνει τις δυο όχθες του Μεγάλου καναλιού. Ελεύθερος χρόνος στα γραφικά σοκάκια της πόλης, όπου θα βρείτε εργαστήρια Μουράνο αλλά και μπουτίκ γνωστών σχεδιαστών. Για το μεσημεριανό σας φαγητό σας συνιστούμε την τρατορία Ριβέτα με τα παραδοσιακά βενετσιάνικα εδέσματα, καθώς και το εστιατόριο Καραβέλα, στέκι των διάσημών, με τα περίφημα ριζότο και το πολύ καλό κρασί. Στη συνέχεια παίρνουμε το καραβάκι για την επιστροφή. Τακτοποίηση στο ξενοδοχείο μας, σε περιοχή της Βενετίας.

**5η Μέρα | Βενετία – Βερόνα – Περιήγηση πόλης – Μπολόνια – Περιήγηση πόλης.**

Πρωινό και στη συνέχεια αναχώρηση για την ρομαντική Βερόνα, την πόλη των αιώνιων εραστών του Σαίξπηρ, στις όχθες του ποταμού Αδίγη. Στην κεντρική Πλατεία Μπρα. Θα θαυμάσουμε την περίφημη ρωμαϊκή Αρένα και θα συνεχίσουμε για τις όμορφες πλατείες Ντελ Έρμπε και Ντέι Σινιόρι, που περιβάλλονται από άριστα διατηρημένα μεσαιωνικά κτήρια, και φυσικά για το «αρχοντικό των Καπουλέτων» με το θρυλικό μπαλκόνι της Ιουλιέτας. Ελεύθερος χρόνος και συνεχίζουμε για την πρωτεύουσα της επαρχίας της Εμίλια-Ρομάνα, την Μπολόνια. Άφιξη και αμέσως θα ξεκινήσουμε την ξενάγηση μας. Το πανεπιστήμιο της είναι το παλαιότερο της Ευρώπης (επίσημα από το 1088). Είναι γνωστή για τους πύργους και τις στοές της. Άφιξη και στη συνέχεια θα θαυμάσουμε τη μακρύτερη στοά στον κόσμο του San Luca, μήκους 3,7 χιλιομέτρων με 666 καμάρες. Στο κέντρο της πόλης δεσπόζουν δύο πύργοι: ο μεγαλύτερος είναι ο πύργος του Asineli (102 μέτρα ύψος) και ο μικρότερος του Garisenda (49 μέτρα ύψος). Θα περπατήσουμε το ιστορικό της κέντρο που είναι το μεγαλύτερο της Ευρώπης μετά της Βενετίας και παραμένει καλοδιατηρημένο χάρη στην προσεκτική πολιτική ανακαίνισης και διατήρησης. Ελεύθερος χρόνος και στη συνέχεια τακτοποίηση στο ξενοδοχείο μας.

**6η Μέρα | Μπολόνια – Πτήση επιστροφής.**

Συγκέντρωση νωρίς το πρωί και αναχώρηση για το αεροδρόμιο για την πτήση της επιστροφής.

|  |  |
| --- | --- |
| **Γύρος Ιταλίας 5 μέρες + 1 Δώρο** | **Αναχωρήσεις: 02/05/24 & 07/05/24 - Πακέτο εκδρομής** |
| **Ξενοδοχεία** | **Κατ.** | **Διατροφή** | **Τιμή σε δίκλινο** | **Παιδί σε τρίκλινο 2-12 ετών** | **Επιβ. Μονόκλινου** | **Γενικές Πληροφορίες** |
| **02-04/05** Ρώμη: Sheraton Rome Parco de’ Medici  | 4\* | Πρωινό | 695€ | 550€ | 290€ | Charter πτήσεις με την Aegean Airlines: Θεσσαλονίκη - Μπολόνια: 03:05 - 03:50 Μπολόνια - Θεσσαλονίκη: 04:35 - 07:15 |
| **07-09/05/24** Ρώμη: The Caesar Rome | 4\* | Πρωινό |
| **04-05/05 &**  **09-10/05** Φλωρεντία: Parma e Oriente (Μοντεκατίνι) | 4\* | Πρωινό |
| **05-06/05** Βενετία (Τρεβίζο): Villa Fiorita  | 4\* | Πρωινό |
| **10-11/05** Βενετία (Τρεβίζο): Titian Inn | 4\* | Πρωινό |
| Μπολόνια: UNAHOTELS Bologna Centro or Similar | 4\* | x |
| **Στη τιμή περιλαμβάνονται:** Αεροπορικά με την Aegean Airlines: Μια Αποσκευή 23kg και μια χειραποσκευή 8kg το άτομο. Πρωινό στον χώρο του ξενοδοχείου καθημερινά εκτός της Μπολόνια. Πέντε (5) διανυκτερεύσεις σε ξενοδοχεία 4\* όπως αναγράφεται στον αναλυτικό μας τιμοκατάλογο. Μεταφορές με κλιματιζόμενο τουριστικό λεωφορείο, σύμφωνα με το αναλυτικό πρόγραμμα. Περιηγήσεις σύμφωνα με το αναλυτικό πρόγραμμα. Επίσημος αρχηγός / συνοδός του γραφείου μας. Ασφάλεια αστικής ευθύνης. **Δεν περιλαμβάνονται:** Φόροι αεροδρομίων, επίναυλοι καυσίμων: 165€ κατά άτομο. Εισιτήρια Βατικανού (περιλαμβάνουν: Μεταφορά, Ξεναγό, είσοδο). Τέλη διαμονής. Check points: 45€ κατά άτομο. Ότι δεν αναφέρεται στο πρόγραμμα ή αναγράφεται ως προαιρετικό ή προτεινόμενο. Ειδική ασφαλιστική κάλυψη για ακύρωση ταξιδιού λόγω ασθένειας COVID19: 15€. Ζητήστε αναλυτικότερες πληροφορίες. |